Vesle Sletter naturreservat

Vesle Sletter naturreservat utgjør hele det lille vedhenget på sørsiden av øya Store Sletter, samt det nærmeste sjøområdet rundt. Reservatet er omsluttet av Eldøya-Sletter landskapsvernområde. Verneformålet er å verne livsmiljøet for plante- og dyreliv. Sjøområdet sør i reservatet fungerer som tilfluktssted for ærfuglkull når småbåttrafikken er stor. I reservatet er det ferdselsforbud i tiden 15. april til 15. juli både på land og sjø.

Det høyeste punktet i reservatet er 5,8 moh. Berggrunnen er rombeporfyrkonglomerat, en globalt meget sjelden bergart som finnes på øyrekka i Østfold fra Søster og nordover.

Referanser 

Naturreservater i Råde
Verneområder opprettet i 1978